CELEX: 62018TN0519
Language: ro
Date: 2018-09-03 00:00:00
Title: Cauza T-519/18: Acțiune introdusă la 3 septembrie 2018 – Global Silicones Council și alții/ECHA

5.11.2018   
            
            
               RO
            
            
               Jurnalul Oficial al Uniunii Europene
            
            
               C 399/42
            
         
      Acțiune introdusă la 3 septembrie 2018 – Global Silicones Council și alții/ECHA
      (Cauza T-519/18)
      (2018/C 399/57)
      Limba de procedură: engleza
      
         Părțile
      
      
         Reclamanți: Global Silicones Council (Washington, D.C., Statele Unite) și alți 6 reclamanți (reprezentanți: R. Cana, F. Mattioli, G. David, avocați, și D. Abrahams, Barrister)
      
         Pârâtă: Agenţia Europeană pentru Produse Chimice
      
         Concluziile
      
      Reclamanții solicită Tribunalului:
      
                  —
               
               
                  declararea acțiunii ca admisibilă în întemeiată;
               
            
                  —
               
               
                  anularea deciziei atacate (1) în măsura în care ea înscrie cele trei substanțe, și anume Octametilciclotetrasiloxan („D4”), Decametilciclopentasiloxan („D5”) și Dodecametilciclohexasiloxan („D6”), în lista candidată de substanțe extrem de preocupante;
               
            
                  —
               
               
                  în subsidiar, anularea deciziei atacate în măsura în care privește una sau mai multe dintre aceste înscrieri în lista candidată;
               
            
                  —
               
               
                  obligarea pârâtei la plata cheltuielilor de judecată; și
               
            
                  —
               
               
                  luarea oricăror alte măsuri necesare pentru a se face dreptate.
               
            
         Motivele și principalele argumente
      
      În susținerea acțiunii, reclamanții invocă două motive.
      
                  1.
               
               
                  Primul motiv, prin care se susține că pârâta a comis o eroare vădită de apreciere a proprietăților bioacumulabile („B”) ale substanțelor D4, D5, și D6 și a proprietăților toxice („T”) ale substanțelor D5 și D6, și că și-a depășit competența și a încălcat articolul 59 din Regulamentul nr. 1907/2006:
                  
                              —
                           
                           
                              prin aceea că s-a întemeiat pe avizul comitetului statelor membre (MSC) și al comitetului de evaluare a riscurilor (CER) fără a proceda ea însăși la o apreciere a informațiilor disponibile și, prin urmare, prin preluarea erorilor de care sunt afectate aceste avize;
                           
                        
                              —
                           
                           
                              prin aceea că a concluzionat că D4, D5 și D6 îndeplinesc criteriile vPvB din anexa XIII, în condițiile în care persistența (P) și bioacumularea (B) lor nu au fost determinate pentru același mediu;
                           
                        
                              —
                           
                           
                              prin aceea că nu a luat în considerare natura specifică a substanțelor D4, D5 și D6 (natura lor „hibridă”) atunci când a aplicat criteriul bioacumulării enunțat în anexa XIII;
                           
                        
                              —
                           
                           
                              prin aceea că a tras concluzii privind bioacumularea (B/vB) a substanțelor D4 și D5 pe care elementele de probă invocate nu le puteau susține;
                           
                        
                              —
                           
                           
                              prin aceea că nu a apreciat noile elemente de probă privind bioacumularea (B/vB) a substanțelor D4 și D5 de care a dispus după emiterea avizelor MSC și CER;
                           
                        
                              —
                           
                           
                              prin aceea că nu a luat în considerare toate informațiile pertinente în decizia sa privind bioacumularea (vB) substanței B6;
                           
                        
                              —
                           
                           
                              prin aceea că nu a examinat informațiile privind toxicitatea substanței D5 însăși și că a definit în schimb D5 ca fiind PBT (persistentă, bioacumulabilă și toxică) în temeiul prezenței D4 ca impuritate și prin definirea D5 ca fiind PBT fără respectarea restricțiilor specifice referitoare la compoziția D4 adoptată de MSC;
                           
                        
                              —
                           
                           
                              prin aceea că nu a examinat informațiile referitoare la toxicitatea substanței D6 însăși și că a definit în schimb D6 ca fiind PBT (persistentă, bioacumulabilă și toxică) în temeiul prezenței D4 ca impuritate și prin definirea D6 ca fiind PBT fără respectarea restricțiilor specifice referitoare la compoziția D4 adoptată de MSC;
                           
                        
            
                  2.
               
               
                  Al doilea motiv întemeiat pe încălcarea, prin decizia atacată, a principiului proporționalității, prin aceea că înscrierea în lista substanțelor candidate a depășit ceea ce era adecvat și necesar pentru atingerea obiectivelor urmărite și nu constituia măsura cea mai puțin constrângătoare la care pârâta ar fi putut recurge.
               
            
         (1)  Decizie publicată la 27 iunie 2018 a Agenţiei Europene pentru Produse Chimice „Includerea unor substanțe foarte preocupante în lista substanțelor candidate la o eventuală includere în anexa XIV”, în măsura în care aceasta include trei substanțe, Octametilciclotetrasiloxan („D4”), Decametilciclopentasiloxan („D5”) și Dodecametilciclohexasiloxan („D6”), în lista substanțelor candidate extrem de preocupante conform articolului 59 din Regulamentul (CE) nr . 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO 30.12.2006, L 396, p 1, Ediție specială, 13/vol. 60, p. 3).